Digitaalisen sote-keskuksen kuvantamistutkimukset

Etälähetteen tekeminen

Etäröntgenlähetteellä tarkoitetaan lähetettä, joka laaditaan ilman fyysistä kontaktia potilaaseen esimerkiksi kirjallisen konsultaation, suullisen konsultaation, puhelinkontaktin, digitaalisen kontaktin tai videovastaanoton perusteella.

Lähetteen tekeminen säteilytutkimukseen edellyttää aina oikeutusarvion. Oikeutusarvioon tarvitaan yleensä kliininen fyysinen tutkiminen, jotta osataan valita oikea tutkimusmenetelmä, kohdentaa tutkimus oikein ja valita oikeanlainen tutkimuksen laajuus.

Etälähetteen röntgentutkimukseen voi tehdä, jos sen oikeutus voidaan luotettavasti arvioida ja

* jos se on osa rutiininomaista seurantaa (esim. murtumakontrollit)
* jos se katsotaan tarpeelliseksi esim. pneumonian resorboitumisen varmistamiseksi (pneumonian toteamisen yhteydessä tehty suunnitelma)
* jos radiologi suosittelee kontrollia tai lisäkuvauksia
* jos erikoissairaanhoidon lääkäri tätä suosittelee konsultaation perusteella
* jos kliininen tutkimus on tehty saman asian vuoksi edeltävästi

Etälähetteen erikoistutkimukseen (ultraääni, tietokonetomografia, magneetti) voi tehdä jos

* kliininen tutkimus on jo tehty saman asian vuoksi edeltävästi
* radiologi sitä suosittaa
* erikoissairaanhoidon lääkäri sitä suosittaa konsultaation perusteella
* asiakkaan/potilaan kontraindikaatiot tutkimuksen (magneetti/tietokonetomografia) suorittamiseksi on poissuljettu lähetteessä

Lisää tietoa kontraindikaatioista löytyy ao. linkeistä.

[Potilaan valmistaminen jodivarjoainetutkimuksiin](https://www.ppshp.fi/dokumentit/_layouts/15/WopiFrame.aspx?sourcedoc=%7B2E209F40-8B02-4587-A303-05710803492E%7D&file=Potilaan%20valmistaminen%20jodivarjoainetutkimukseen%20oys%20kuv%20til.docx&action=default&DefaultItemOpen=1)

[Vierasesineiden huomioiminen magneettitutkimuksissa](https://www.ppshp.fi/dokumentit/_layouts/15/WopiFrame.aspx?sourcedoc=%7BB322F8D5-A8F8-4F92-A7AD-D2DFCFF4352B%7D&file=Vierasesineiden%20huomioiminen%20magneettitutkimuksessa%20oys%20kuv%20til.docx&action=default&DefaultItemOpen=1)

Etälähetettä ei tule tehdä jos

* oikeutusarviota, tutkimuksen laajuutta tai kohdentamista ei voida tehdä luotettavasti
* sillä halutaan korvata kliininen tutkimus
* sädetutkimus ei ole ensisijainen tutkimus kyseisen asian varmistamiseen

Lähetteessä tulee olla maininta, että kyseessä on etälähete. Peruste etälähetteen tekemiseen tulee ilmetä. Ohje: [Röntgen- ja isotooppilähetteen vaatimukset.](https://www.ppshp.fi/dokumentit/_layouts/15/WopiFrame.aspx?sourcedoc=%7B1EF68E3F-A9FA-427C-8F86-5CA3C33F8868%7D&file=R%C3%B6ntgenl%C3%A4hetteen%20kriteerit%20oys%20kuv.docx&action=default&DefaultItemOpen=1)

Ajanvaraus

Digitaalisen sotekeskuksen **henkilökunta** tai **potilaat** voivat varata kuvantamisaikoja Pohteen eri kuvantamisyksiköistä **soittamalla** ja Digitaalisessa sotekeskuksessa voidaan antaa **natiiviaikoja sähköisesti NeaRisin** kautta.

Ohje: [Pohteen kuntien ja kaupunkien kuvantamisen tutkimuspaikat ja ajanvaraus](https://www.ppshp.fi/dokumentit/_layouts/15/WopiFrame.aspx?sourcedoc=%7B603E6313-0E85-498E-BF9F-6F3C6C320F1A%7D&file=Pohteen%20kuntien%20kuvantamisen%20tutkimuspaikat%20ja%20ajanvaraus.xlsx&action=default&DefaultItemOpen=1).

Ennen ajanvarausta varmista, että potilaalla on lähete tutkimukseen, seurantakäynnit sovittuna ja valmisteluohjeet tiedossa. Jos potilas varaa aikansa itse, erikoistutkimusten kuten TT-, MRI- ja UÄ-tutkimusten esivalmistelut (verikokeet ja nesteytystarve sekä vierasesineiden kartoitus) tulee olla tehtynä tilaavassa yksikössä ennen kuin potilas voi varata ajan.

Tilaaja- ja potilasohjeet löytyvät Oysin internetsivuilta: [https://www.oys.fi/Ohjeita ammattilaisille/Kuvantamisen ohjeet](https://oys.fi/ammattilaisille/ohjeita-ammattilaisille/kuvantamisen-ohjeet/).

Konsultoitavien radiologien yhteystiedot löytyvät Oysin Internetsivulta: <https://oys.fi/ammattilaisille/hoitoketjutiedot/sairaaloiden-ja-erikoisalojen-yhteystiedot/>.

OYS:n B1-kuvantamisen päivystys on avoin 24/7, Kuusamossa, Raahessa ja Oulaskankaalla päivystys toimii toimipisteen aukiolojen mukaisesti.

Marko Nikki Kirsi Kiukaanniemi

Ylilääkäri, Kuvantaminen Apulaisylilääkäri, Tesa

Kirsi Rannisto

Hoitotyön johtaja, Diagnostiikka